**Rutine for tilsyn med ansvarlig søker**

**Formål:**

Påse at ansvarlig søker utfører sine arbeidsoppgaver i tråd med forskrift og lov. Herunder at søknader er komplette ved innsendelse, at ansvarlig søker utfører sin plikt ift. samordning av de andre ansvarlige i tiltaket, og at tiltaket avsluttes med komplett søknad om ferdigattest.

Pbl § 23-4 sier følgende om ansvarlig søkers ansvar:

*«Ansvarlig søker er tiltakshavers representant overfor kommunen, og har ansvar for at søknaden inneholder nødvendige opplysninger for at kommunen skal kunne ta stilling til om tiltaket er i samsvar med bestemmelser og tillatelser gitt i eller i medhold av denne lov.*

*Ansvarlig søker skal samordne de ansvarlige prosjekterende, utførende og kontrollerende, og påse at alle oppgaver er belagt med ansvar.*

*Ansvarlig søker har ansvar for at tiltaket avsluttes ved innsending av nødvendige opplysninger for kommunens utstedelse av ferdigattest.»*

Se også SAK10 §12-2 *Ansvarlig søkers ansvar*:

<https://dibk.no/regelverk/sak/3/12/12-2/>

**Rutine/prosedyre:**

1. Sak oversendes fra byggesaksavdelingen hvor det bes om tilsyn med et ansvarlig søkerforetak. Tilsynet må skje i forbindelse med et tiltak/byggesak eller inntil 5 år etter at ferdigattest er innvilget, jf pbl § 23-3.
2. Tilsynsmedarbeider går gjennom angjeldende sak, **bruk sjekkliste for tilsyn med ansvarlig søker.**
3. Ved mangelfull søknad (flere små, eller noen store mangler) ber vi om at det oversendes sjekklister ifm. angjeldende tiltak, og rutiner/dokumentasjon fra foretakets kvalitetssikringssystem.
4. Innsendt dokumentasjon vurderes.
5. I de tilfeller hvor det fremstår som klart at ansvarlig søker har misligholdt sin plikt som søker, jf. SAK10 § 6-9 (se også Plan og bygningsrett Del 2 (den grønne bibel/ O.J Pedersen m fl.) s. 342-343), vurderes fratakelse av ansvarsretten sammen med tilsynsleder/og eller byggesaksleder/fagansvarlig byggesak. Før det treffes vedtak om fratakelse må dette varsles slik at foretaket kan uttale seg, jf. pbl § 23-3 tredje ledd.

Viktig! Dersom kommunen finner det nødvendig, kan den straks sette ansvarsretten ut av kraft inntil saken er avgjort, se SAK10 § 6-9 tredje ledd.

1. Ved endelig vedtak om å frata foretaket ansvarsrett, jf. SAK10 § 6-9 vil byggesaken komme til en stans, og ny ansvarlig søker må på plass før saken kan (gjenopp)tas til behandling.
2. Ved endelig vedtak om å frata foretaket ansvarsretten, jf. SAK10 § 6-9 skal kommunen rapportere vedtak om tilbaketrekking av ansvarsretten til sekretariatet for den sentrale godkjenningsordningen (DiBK), jf. pbl § 23-3 femte ledd. Det samme gjelder der ansvarsretten ikke trekkes tilbake, men det gis advarsel, jf. pbl § 23-3 fjerde ledd.
3. Fratakelse/tilbaketrekking av ansvarsrett må loggføres i Excel-ark – Årsrapport Tilsyn og ulov. under andre virkemidler (Advarsel til dibk/tilbaketrekking av ansvarsrett).